## José Antonio Rovira participa en la inauguració de la II Trobada Internacional Renowagro

*** La Conselleria ha incrementat un 12,5 % el pressupost del Programa d'R+D+I de la Comunitat i manté el de doctorats industrials
* “La col·laboració entre universitats, empreses i administracions és clau per a impulsar la transició cap a una bioeconomia circular robusta”, ha assenyalat el conseller**

El conseller d’Educació, Universitats i Ocupació, José Antonio Rovira, ha assenyalat que “vivim un moment crucial on la necessitat d’abordar els desafiaments del canvi climàtic, la seguretat alimentària i la gestió sostenible dels nostres recursos naturals són més urgents que mai”.

El conseller ha fet estes declaracions en la II Trobada Internacional Renowagro ‘Recursos renovables per a la sostenibilitat del sector agroalimentari’, que ha inaugurat el ministre d’Agricultura, Pesca i Alimentació, Luis Planas.

“La promoció de la innovació i la investigació en el desenvolupament de tecnologies i models de negoci sostenible és fonamental. La col·laboració entre universitats, empreses i administracions és clau per a impulsar la transició cap a una bioeconomia circular, robusta i eficaç”, hi ha afegit el conseller.

En este sentit, José Antonio Rovira ha destacat que “la Conselleria d’Educació, Universitats i Ocupació ha incrementat un 12,5 % el pressupost del Programa d’R+D+I de la Comunitat Valenciana, a més de mantindre la dotació per a desenvolupar doctorats industrials que ens permeten avançar en la innovació i la transferència de tecnologia a la societat”.

Fecha: 23/11/2023